Τζάνετ;
Τζαν;
Ω, Ντέιβιντ, αγάπη μου!
Τι...Τι συμβαίνει;
Ήταν τρομερό, νόμιζα ότι θα τρελαινόμουν.
Τι είναι, Τζάνετ; Δεν είσαι καλά;
Τι σου συνέβη; Πού ήσουν;
Στην τράπεζα. φυσικά. Τι νόμιζες;
Λείπεις από χθες το βράδυ.
Τζάνετ...
Δεν σε έχω ξαναδεί έτσι.
Αν δεν ένιωθες καλά, γιατί δεν μου τηλεφώνησες;
Μαρτύρησα όλη νύχτα και όλη μέρα.
- Κόντεψα να τρελαθώ. - Όλη νύχτα;
Τι εννοείς;
Δεν ήρθες σπίτι.
Τζάνετ, εφτά η ώρα.
Κάθε βράδυ στις εφτά έρχομαι.
Γιατί αναστατώθηκες; Είναι μία Δευτέρα όπως οι άλλες.
- Σήμερα είναι Τρίτη. - Δευτέρα.
Τρίτη, Ντέιβιντ.
Τα μπέρδεψες.
Ξέρω τι μέρα είναι. Χθες ήταν Κυριακή.
Κλάδεψες τις τριανταφυλλιές, κούρεψα το γκαζόν...
Θα σου φτιάξω ένα ωραίο τσάι.
Κοιμήθηκες το μεσημέρι...
...και ονειρεύτηκες ότι δεν ήρθα σπίτι.
Όλα είναι εντάξει.
Ντέιβιντ!
Μια στιγμή.
Κοίτα την εφημερίδα. Τρίτη.
- Πολύ περίεργο. - Κοίτα και την πρωινή.
Δεν είναι εδώ. Την παίρνω στο γραφείο.
Δεν την πήρες, δεν ήσουν εδώ.
Τρίτη, 27 του μηνός. Βλέπεις;
Έχουμε κατανόηση μεταξύ μας.
Αν ήθελες να μείνεις μόνος για λίγο...
...δεν θα με πείραζε. Αλλά γιατί δεν τηλεφώνησες;
Δεν καταλαβαίνω.
Πρέπει να σκεφτώ. Κάποια εξήγηση θα υπάρχει.
Ήμουν στην τράπεζα όλη μέρα.
Δεν ήσουν. Τηλεφώνησα.
Ετοίμασα το δείπνο όπως πάντα στις 7:00.
Όταν δεν φάνηκες, νόμισα ότι έχασες το τρένο.
Αλλά όταν πήγε 8 η ώρα και δεν τηλεφώνησες...
...σκέφτηκα ότι σου συνέβη ατύχημα.
Και στις 9, τηλεφώνησα στην αστυνομία.
- Στην αστυνομία; - Τι να έκανα;
Να κλείδωνα και να πήγαινα για ύπνο;
Μου είπαν ότι θα ρωτήσουν στα νοσοκομεία.
Περίμενα όλη νύχτα και το πρωί πήρα τον δ/ντή σου.
Είπε ότι είχε να σε δει από χθες που έφυγες στις 5.
Αλλά μου έχεις πει ότι πάντα φεύγεις στις 6.
Ναι, στις 6 φεύγω.
Τον ξαναρώτησα και επανέλαβε ότι πάντα φεύγεις στις 5.
Έκανε λάθος ή παρανόησες.
Εκείνος φεύγει στις 5. Έκρινε απ'τον εαυτό του.
Στις 12 τηλεφώνησε και είπε ότι δεν είχες πάει ακόμη.
Από τότε, καθισμένη εδώ, περίμενα ώρες και ώρες.
Τελικά μπήκες μέσα, σαν να μη συνέβη τίποτα.
Σε διαβεβαιώ, αν δεν μου'χει στρίψει...
...ότι ήμουν στην τράπεζα όλη μέρα.
Κοίτα με. Φαίνομαι να γύριζα έξω όλη νύχτα;
Πού θα πλενόμουν και θα ξυριζόμουν;
Έτσι δεν είμαι όπως κάθε βράδυ που επιστρέφω;
Τώρα που ερχόμουν...
...σκεπτόμουν αυτά που σκέπτομαι κάθε μέρα.
Τις τουλίπες που θέλω να φυτέψω...
...να ετοιμάσω τα βιβλία της λέσχης...
...την έξοδό μας την Τετάρτη...
Θύμωσες όταν είπα ότι το ονειρεύτηκες.
Αλλά τι άλλο να υπέθετα;
Η εφημερίδα...
Δεν καταλαβαίνω. Κάποια εξήγηση θα υπάρχει.
Εμπρός;
Ναι, κε Κούπερ.
Ναι, μόλις ήρθε.
Όχι, είναι πολύ καλά.
Δεν ξέρω, θα του το πω.
Λέει ότι δεν πήγες στην Τράπεζα σήμερα.
Καλησπέρα, κε Κούπερ.
Ναι, είμαι πολύ καλά.
Δεν ξέρω.
Δεν μπορώ να σας πω τίποτα τώρα.
Θα έρθω νωρίτερα αύριο...
...και θα σας εξηγήσω.
Καληνύχτα.
Κοίτα, ο δρ Σπάρλινγκ στο σπίτι των Πρέστον.
Δεν ήταν στο τρένο σήμερα.
Μήπως συμβαίνει κάτι;
Είναι επάνω, γιατρέ. Ξαπλώνει.
Είναι όντως άρρωστος;
Δεν ξέρω τι να σας πω.
Ήταν πολύ καλά, ώσπου του έδειξα την εφημερίδα.
Δεν το πίστευε. Μετά, τηλεφώνησε ο δ/ντής του.
- Το πίστεψε τότε; - Αναγκαστικά.
Είναι δυνατόν να ήλπιζε ότι θα σας ξεγελούσε;
Δεν ξέρω. Είναι έντιμος άνθρωπος.
Δεν λέει ποτέ ψέματα.
Νομίζω η έκπληξή του ήταν αυθεντική.
Ωστόσο...ένοιωθα ότι κάτι έκρυβε.
- Μπα; - Κάτι ίσως ασήμαντο.
Είπε ότι έφυγε απ'το γραφείο στις 6, όπως πάντα...
...αλλά ο δ/ντής μου είπε ότι φεύγει στις 5 κάθε μέρα.
Αυτό δεν εξηγεί 24-ωρη απουσία. Τον ρωτήσατε;
Είπε ότι πρόκειται για λάθος. Τον πίστεψα.
Δεν μας ξέρετε πολύ καλά...
...αλλά είμαστε πολύ ευτυχισμένοι.
Είμαι σίγουρος.
Και αυτό δυσκολεύει την κατάσταση.
Του είπα ότι θα έδειχνα απόλυτη κατανόηση...
...αν ήθελε να μείνει μόνος για ένα διάστημα.
Τι είπε;
Ότι δεν υπάρχει κανένας απολύτως λόγος.
- Το δεχτήκατε; - Ναι, γιατί ξέρω...
...ότι ποτέ δεν μου είπε ψέματα.
Καλώς. Θα του πείτε ότι ήρθα;
Ντέιβιντ...Ήρθε ο δρ Σπάρλινγκ.
Καλησπέρα.
Έχουμε συναντηθεί στον χορό της λέσχης.
Ναι, τα Χριστούγεννα. Θυμάμαι.
Είστε ο ταμίας της λέσχης, ε;
Μου τρώει χρόνο, αλλά μ'αρέσει.
- Πόσα μέλη έχετε; - Περίπου 300.
Ξεκινήσαμε πριν 10 χρόνια με 15 μέλη.
Αυξηθήκαμε πολύ τα τελευταία χρόνια.
- Φαίνεστε πολύ καλά. - Είμαι πολύ καλά.
- Σας είπε η γυναίκα μου; - Ναι, αυτά που της είπατε.
Αλλόκοτο, γιατρέ, σωστός εφιάλτης.
Ναι...Κοιτάξτε, μη το πάρετε στραβά, αλλά...
...ό,τι μου πείτε, θα είναι απόλυτα εμπιστευτικό.
Αν δεν θέλετε να μάθει κάτι η κα Πρέστον...
Θα σας πω ό,τι είπα και στην γυναίκα μου.
Από χθες το πρωί μέχρι απόψε που γύρισα σπίτι...
...νόμιζα ότι πέρασα μία συνηθισμένη μέρα στην τράπεζα.
Μόνο ένα πράγμα μπορεί να έχει συμβεί.
Απώλεια μνήμης που διήρκεσε 24 ώρες.
Απώλεια μνήμης;
Πού μπορεί να ήμουν 24 ώρες;
Θα προσπαθήσουμε να το μάθουμε.
Είστε καλά τελευταία;
Τυχόν πονοκέφαλοι, εκνευρισμός, αϋπνίες;
Όχι.
- Κάποια σοβαρή έγνοια; - Όχι, καμία.
Υπήρξε κάτι ασύνηθες χθες καθ'οδόν προς Λονδίνο ;
Όχι, συνάντησα τον κο Ουάτσον στον σταθμό...
...τον πρόεδρο της λέσχης.
Ταξιδέψαμε μαζί, συζητώντας...
...διάφορα θέματα της λέσχης. Το θυμάμαι καλά.
Ούτε στην τράπεζα συνέβη κάτι όλη μέρα.
Και...
...και φύγατε απο'κει την συνήθη ώρα;
Ναι.
Είπατε ότι η συνομιλία μας είναι εμπιστευτική;
Απολύτως. Έχετε τον λόγο μου.
Υπάρχει κάτι αθώο και εντελώς ασήμαντο.
Δεν έχει καμία σχέση με το ζήτημα, αλλά...
Ξέρετε, είμαστε πολύ ευτυχισμένοι οι δυο μας.
Όλοι κάτι αντιπαθούμε.
Η Τζάνετ αντιπαθεί το αλκοόλ.
Βέβαια, δεν απαιτεί ποινή θανάτου...
...αλλά δεν υπάρχει ποτό στο σπίτι.
Δεν πίνω, αλλά όπως πολλοί άνθρωποι...
...απολαμβάνω ένα τσέρι μετά την δουλειά.
Μου'γινε συνήθεια...
...να πίνω ένα καθ'οδόν προς τον σταθμό.
Μετά τον πόλεμο, δούλευα μέχρι τις 7 το βράδυ.
Στις 6, έβγαινα, έπινα το ποτό μου και ξαναγύριζα.
Είναι μία μικρή παμπ, ιδιοκτησίας 3 αδελφών.
Ο Τζο είναι περίπου 40. Η Έλεν το ίδιο.
Η τρίτη είναι κάτω από 30.
- Ξέρω τι σκέπτεστε, γιατρέ. - Όχι, τίποτα, γιατί;
Ήταν εντελώς αθώο. Περνούσαμε 30' μαζί...
...λέγοντας αστεία, ενώ έπινα το τσέρι μου.
Αργότερα, το ωράριο έγινε κανονικό, δηλαδή ως τις 5.
Τέλος εκείνα τα 30'.
Δεν ανοίγουν πριν τις 6. Αδύνατον να περιμένω.
Και πήγατε απ'την πλαϊνή πόρτα. Ξέρω το κόλπο.
Πάντως, ήταν ανοησία να μη το πω στην Τζάνετ.
Την άφησα να νομίζει ότι ακόμα δούλευα ως τις 6...
...και ότι μετά πήγαινα σπίτι.
Δεν νομίζω ότι είναι κάτι τρομερό.
Πολλοί άντρες το κάνουν αυτό.
Γιατί δεν της το είπατε;
Δεν ξέρω. Ίσως γιατί θα ένιωθε...
...ότι μου το στερεί και θα έτρεχε ν'αγοράσει.
Αλλά εγώ θέλω να το πίνω στην παμπ.
Αν της το έλεγα τώρα...
...μπορεί να το συνέδεε μ'αυτό που συνέβη.
- Πήγατε και χθες; - Ναι.
Και έφυγα εγκαίρως για το τρένο.
- Συνέβη κάτι ασύνηθες; - Όχι. Ήπια το τσέρι...
...και έπαιξα μία παρτίδα βελάκια.
Θυμάμαι ότι το ρολόι χτύπησε 6, καθώς έφευγα.
Άρα, κάτι έγινε την επόμενη ώρα...
...γιατί αλλιώς θα ήσασταν σπίτι στις 7.
Πώς νιώθατε καθ'οδόν προς τον σταθμό;
Συνέβη κάτι;
Ήμουν χαρούμενος στον δρόμο μετά το τσέρι μου.
Μήπως ήπιατε παραπάνω;
Όχι. Δύο είναι το όριό μου.
Δεν αλλάζω συνήθειες. Μία κούπα τσάι το πρωί...
...και μετά άλλη μισή ακριβώς.
Και φτάσατε εγκαίρως στον σταθμό.
Ναι.
Υπάρχει κάτι περίεργο.
Ούτε καν θα το θυμόμουν υπό άλλες συνθήκες.
Ένιωσα κάτι παράξενο...
...όταν κοίταξα το ρολόι του σταθμού.
Ένα είδος ακαθόριστου, επισφαλούς αισθήματος.
Κοιτούσα επίμονα το ρολόι.
Επίμονα και εντατικά.
Τους μαύρους δείκτες, που έδειχναν 6:15΄.
Ένιωθα μία σύγχυση, μία αβεβαιότητα.
Δυσκολευόμουν να θυμηθώ την πλατφόρμα μου.
Θυμάστε το ταξείδι για το σπίτι;
Όχι πολύ καλά.
- Τελειώσατε; - Ναι, ελάτε, κα Πρέστον.
- Δεν ενοχλώ; - Όχι, καθόλου.
Σας διαβεβαιώ ότι ο άντρας σας είναι πολύ καλά.
Η απώλεια μνήμης είναι βέβαια ενοχλητική...
...αλλά δεν υπάρχει λόγος ανησυχίας.
Τι κάνατε στον πόλεμο;
Ήμουν στην τράπεζα και επόπτης αεράμυνας.
- Δεχθήκατε βομβαρδισμό; - Ναι, από την Λουφτβάφε.
Βιώσατε κάτι ιδιαίτερα άσχημο;
Στην οδό Ελμ, Ντέιβιντ.
Α, ναι, παρά τρίχα γλίτωσα.
Μία βόμβα έπεσε πίσω απ'τα σπίτια.
Ήμουν 100 μ. μακριά. Ο ήχος ήταν φοβερός.
Δεν άκουγα απ'αυτό τ'αυτί για κάποιες μέρες.
Σας είδε γιατρός;
Όχι, η ακοή μου σύντομα επανήλθε.
Κάτι τέτοια παίζουν περίεργα παιχνίδια ενίοτε.
Είχαμε πολλά περιστατικά μετά τον πόλεμο.
Αν μπορούσα να θυμηθώ...
...τι έκανα τόσες ώρες...
Μέχρι που έφτασε με το τρένο, τίποτα δεν συνέβη.
Δηλαδή, έχασε εκεί την μνήμη του...
- ...και έμεινε εκεί ως απόψε; - Είναι πιθανό.
Δεν θα'κανε κάτι ο σταθμάρχης;
- Θυμάστε κάτι τέτοιο; - Όχι, τίποτα.
Νομίζω ότι αυτό συνέβη.
Η μνήμη σας εγκατέλειψε μόλις φτάσατε στον σταθμό.
Μα, που περιπλανιόμουν όλη νύχτα;
Άγνωστο προς το παρόν.
Το πρωί ίσως θυμηθείτε κάτι ...
...που να μας διαφωτίσει.
Η ουσία είναι ότι είστε σπίτι, γερός και υγιής.
Φυσικά, είστε αναστατωμένος.
Θα σας στείλω κάτι για τον ύπνο.
- Ποτέ δεν παίρνω χάπια. - Είναι τελείως αβλαβές.
- Θα περάσω το πρωί. - Θα πάω στην τράπεζα αύριο.
- Με περιμένει ο δ/ντής. - Δεν πρέπει να πάτε.
Καθίστε σπίτι να ηρεμήσετε.
Ξέρετε...
Υπάρχει ένα ζήτημα.
Περιμένω να γίνω δ/ντής στο κατάστημα του Ίστμπορν.
...και ίσως η δουλειά χαλάσει, αν ακούσουν τι συνέβη.
Θα πω ότι έγινε παρανόηση.
Ότι ξενύχτησα με φίλους...
...και ξέχασα να το πω στην Τζάνετ.
Ναι, αλλά δεν μπορώ να δώσω πιστοποιητικό.
Όχι. Θ'αναλάβω εγώ τον δ/ντή. Ε, Τζάνετ;
Όπως νομίζεις, Ντέιβιντ.
Σας είμαι ευγνώμων, γιατρέ.
Πολλοί γιατροί μόνο φλυαρούν και σε τρομάζουν.
Αν θέλετε να δείτε κάποιον ειδικό...
Γεια σου, Πρέστον.
Ο κος Ουάτσον, ο πρόεδρος της λέσχης μας.
Ήσασταν στον χορό μας, έτσι;
- Τον πρότεινες για μέλος; - Όχι, αλλά σκοπεύω.
Έχουμε Μπριτζ, μπιλιάρδο, οργανώνουμε λοταρίες...
Στην τελευταία, βγάλαμε £500.
Ω, πολλά λεφτά. Καληνύχτα.
Αντίο, γιατρέ.
- Ωραίος τύπος. - Ναι.
Πρέπει να ψαρέψουμε μερικούς γιατρούς.
Ανεβάζουν το επίπεδο της λέσχης.
Γιατί ήρθε; Δεν είσαι καλά;
Τίποτα σπουδαίο. Στομαχικές διαταραχές.
Δεν ήσουν στο τρένο το πρωί. Έμεινες σπίτι;
Όχι. Δείπνησα με κάτι παλιούς φίλους.
Κάτι που έφαγα με πείραξε και έμεινα μαζί τους.
Τώρα ήρθα σπίτι.
Έμεινες μαζί τους όλη νύχτα;
Ναι.
Εννοείς, κοιμήθηκες αλλού;
Σου είπα. Φίλοι στην άλλη πλευρά του Λονδίνου.
Πηγαίνω που και που.
Ήρθα να σε δω για τα λεφτά του λαχείου.
Πήγες χθες στην λέσχη και τα πήρες, έτσι;
Ο επιστάτης είπε ότι ήσουν εκεί στις 10.
Πρέπει να συνάντησες τους φίλους σου πολύ αργά.
Πήγες στην λέσχη και τα πήρες, έτσι;
Σου είπα, ξενύχτησα με φίλους.
Δηλαδή, δεν πήγες καθόλου στην λέσχη;
- Όχι. - Θεέ και Κύριε!
- Τι σου είπε ο επιστάτης; - Είναι ψεύτης και κλέφτης!
- Τι σου είπε; - Μου έφερε χθες τα κλειδιά...
...γιατί πάει διακοπές. Είπε ότι έκλεισε τα φώτα...
...αλλά είδε φως στο γραφείο και πήγε να το σβήσει.
Σε βρήκε στο χρηματοκιβώτιο.
Είδε τις δεσμίδες σε μία καρέκλα.
Του είπες ότι τα λεφτά δεν είναι ασφαλή εκεί...
...και ότι θα τα πάρεις σπίτι.
- Μου είπε ψέματα, λοιπόν; - Σου είπα, δεν ήμουν εκεί.
Ο κλεφταράς! Αλλιώς μου τα σερβίρισε.
Μου είπε ότι θύμωσες και τον έδιωξες.
Τον πίστεψα, γιατί ξέρω ότι τον αντιπαθείς. Και ο σκοπός του;
Να το ρίξει σ'εσένα και να κερδίσει χρόνο.
Ήδη κέρδισε μία μέρα.
Σίγουρα λείπουν τα λεφτά;
515 λίρες! Και η κλήρωση είναι αύριο βράδυ.
- Την αστυνομία, γρήγορα. - Όχι απόψε.
- Γιατί; - Κάποιο λάθος θα'γινε.
- Τι λάθος; - Ίσως δεν κλάπηκαν.
Εκπλήσσομαι. Προσπαθείς να τον καλύψεις.
Είχα άσχημη μέρα. Δεν είμαι καλά.
Τι θα πούμε στην επιτροπή αύριο;
- Θα δούμε το πρωί. - Για να πάει πιο μακρυά;
Είναι πολύ σοβαρή κατηγορία.
Εγώ είμαι υπεύθυνος ως ταμίας.
- Δεν σε καταλαβαίνω. - Θα σε πάρω το πρωί.
Εγώ θα σε πάρω πιο μπροστά.
Τρομερό δεν είναι, Ντέιβιντ;
- Πώς το έμαθες; - Τηλεφώνησε η κα Τόμσον.
- Πώς το ήξερε; - Όλη η πόλη το ξέρει.
- Τι ξέρει; - Δεν σου είπε ο κος Ουάτσον;
Δεν το έμαθες; Βρήκαν τον Ρόμπινσον, τον επιστάτη...
...στο δασάκι, δίπλα στην λιμνούλα.
Δολοφονήθηκε.
Δολοφονήθηκε;
Εμπρός, αστυνομία;
Ουάτσον, πρόεδρος της λέσχης.
Θέλω ν'αναφέρω μία ληστεία 515 λιρών.
Τι είπατε; ο Ρόμπινσον δολοφονήθηκε;
Πάρτε τον.
Εντάξει, οδηγέ.
- Πόσο χώρο περιφράξατε; - Περίπου 20 τ.μ.
Δεν θα βρούμε τίποτα απόψε, αλλά ας ρίξουμε μια ματιά.
Αυτά είναι τα παλιά χαρακώματα, ε;
Θέλω τις φωτογραφίες στο γραφείο μου το πρωί.
Δεν βρήκαμε τίποτα. Το έδαφος είναι γεμάτο φύλλα.
Καλά, άσ'το γι'αύριο.
Και...φρόντισε να σαρωθεί ο βυθός της λίμνης.
Και φέρε αρκετούς άντρες. Θα μαζευτεί όλη η γειτονιά.
Στο Παρκ Ρόουντ.
Καλημέρα, η κα Πρέστον;
Επιθεωρητής Χέμινγουεϊ. Με περιμένει ο άντρα σας
Εδώ είναι.
Καλημέρα, κε Πρέστον. Είμαι ο Επιθεωρητής Χέμινγουεϊ.
Καθίστε.
Ωραία χρυσάνθεμα έχετε.
Ναι, αρέσουν στην γυναίκα μου.
- Πως πετύχατε τα χρώματα; - Χρησιμοποιώ κοπριά.
Δεν βρίσκεις κοπριά εύκολα σήμερα.
Στην γειτονιά μου, ο γαλατάς έρχεται με κάρο.
Όσοι έχουν κήπο, περιμένουν το πρωί το άλογο.
Αλλά δεν είναι πάντα τυχεροί.
- Σας σοκάρισε το συμβάν, ε; - Ναι.
Είστε ο ταμίας της λέσχης, έτσι;
Τον ξέρατε καλά;
Απλά σαν συνάδελφο. Έλεγχα τα βιβλία του...
- Ήταν εντάξει τα βιβλία; - Ναι, αλλά έκανε λάθη...
...όχι όμως σκόπιμα.
- Άλλο προσωπικό; - Μία μαγείρισσα...
...και ένας βοηθός της τα Σ/Κ.
Τα βράδια είναι στο νοσοκομείο. Ο Ρόμπινσον ήταν μόνος.
-Το όνομα της μαγείρισσας; - Πρίτσετ.
- Του βοηθού; - Δεν θυμάμαι.
Θα μας πουν από το νοσοκομείο.
Ο κος Ουάτσον σας είδε χθες βράδυ, ε;
Μου είπε ότι ο Ρόμπινσον θέλησε να σας μπλέξει.
Ναι, ξέρω.
Λέει ότι περάσατε την νύχτα με φίλους.
Δώστε μου τα ονόματα και τις δ/νσεις...
...των φίλων σας για να το επαληθεύσω.
Ήμουν με έναν παλιό φίλο μου.
Τον λένε Ουέινραϊτ.
- Και η δ/νσή του; - Μέναρ Ροντ 17, Ουέμπλι.
Εντάξει, κ, Πρέστον.
Θα κληθείτε για κατάθεση. Αυτά που είπε ο Ρόμπινσον...
...είναι στοιχείο της έρευνας. Θα ειδοποιηθείτε.
Ατυχία για την λέσχη σας.
- Είχατε ασφάλεια; - Δεν ασφαλίζουν χρήματα.
Ας ελπίσουμε ότι θα τα βρούμε.
Μπορείτε να μου δώσετε λίγα χρυσάνθεμα;
Η γυναίκα μου θέλει λίγο χρώμα στο διαμέρισμα.
Θα πω στην γυναίκα μου να σας κόψει μερικά.
Θα τα πάρω καθ'οδόν προς το σπίτι κατά τις 5.
Θα είναι έτοιμα.
Θα σας ενημερώνουμε. Αντίο, κε Πρέστον.
Τι είπε;
- Ένα λεπτό. - Ποιον παίρνεις;
Τζάνετ, σε παρακαλώ, φύγε.
Ο Επιθεωρητής ζήτησε λίγα χρυσάνθεμα.
- Δηλαδή, όλα καλά; - Ναι, ναι, καλά.
Εμπρός, εμπρός; Ουέμπλι 7294;
Θέλω να μιλήσω στον κο Ουέινραϊτ.
Τι; Πότε έφυγε;
Το Σάββατο;
Πρέπει να τον βρω οπωσδήποτε.
Ναι, αλλά δεν ξέρετε σε ποιο ξενοδοχείο;
Μάλιστα, μάλιστα.
Όχι, όχι μήνυμα. Ευχαριστώ.
Είπε τι χρώματα θέλει;
Είπες ότι ο Επιθεωρητής... ...θέλει χρυσάνθεμα.
- Δεν έχει σημασία τώρα. - Μα, είπες...
Κόψε από όλα τα χρώματα.
Πού πας; Θα έρθει ο γιατρός.
Θα πάω στο ιατρείο του.
Θα μου κάνει καλό μια βόλτα.
ΑΝΔΡΑΣ ΒΡΕΘΗΚΕ ΔΟΛΟΦΟΝΗΜΕΝΟΣ
Ω, κε Πρέστον, περάστε.
- Πώς είστε σήμερα; - Καλά.
Ετοιμαζόμουν να έρθω.
- Μάθατε τι συνέβη; - Όχι, τι;
Είναι στην εφημερίδα.
Ω, εννοείτε τον φόνο του επιστάτη σας.
Είναι πολύ κοντά στο σπίτι μου.
Λοιπόν;
- Συνθέσατε το παζλ; - Όχι.
- Καμία αχτίδα φωτός; - Όχι, τίποτα.
Ας ξαναδούμε τα πράγματα ήρεμα...
Γιατί δεν λέτε αυτό που σκέπτεστε;
Ξέρω τι νομίζετε.
Κάθε ευφάνταστος με κενά μνήμης...
...γεμίζει αυτά τα κενά με κάθε είδους πράγματα.
Αν δεν είχατε διαβάσει αυτό...
...θα βρίσκατε κάτι άλλο. Π.χ. μία διάρρηξη.
Είναι απόλυτα φυσικό.
Είναι γελοίο να το συνδέετε με τον επιστάτη σας.
- Γιατί γελοίο; - Με μνήμη ή χωρίς μνήμη...
...ο χαρακτήρας παραμένει ο ίδιος.
Αν ένας εγκληματίας χάσει την μνήμη του...
...παραμένει τέτοιος.
Και ένας έντιμος, συνεχίζει να φέρεται έντιμα.
Και αν ένας έντιμος μισούσε κάποιον;
Δεν θα τον μισούσε και με χαμένη μνήμη;
Μα εσείς δεν μισούσατε τον Ρόμπινσον.
- Τον μισούσα. - Γιατί;
Πώς να το εξηγήσω;
Από την πρώτη στιγμή τον αντιπάθησα.
Αντιτάχθηκα στον διορισμό του.
- Θα το έμαθε σίγουρα. - Γιατί το κάνατε αυτό;
Πρώτη φορά ένιωσα έτσι για άνθρωπο.
Δεν μ'άρεσε ο τύπος του, οι κοιλιές του, η φάτσα του...
Αλλά κυρίως ο τρόπος που με κοιτούσε.
Δεν είχα επιχείρημα ν'αποτρέψω τον διορισμό του.
- Δικαιωθήκατε; - Την δουλειά του την έκανε.
Αλλά η αντιπάθειά μου μεγάλωνε.
Μου κόπηκε η διάθεση να πηγαίνω στην λέσχη.
Κάρφωνε επάνω μου τα κακά, απαίσια μάτια του.
Ήξερα πως περίμενε την ευκαιρία να με βλάψει.
Άρχισα να έχω την αίσθηση...
...πως ήταν γραφτό μου να με καταστρέψει.
Γι'αυτό σας είπα να μείνετε σπίτι.
Η φαντασία παίζει παιχνίδια.
Λέτε να τα φαντάζομαι όλα αυτά;
Ήμουν έξαλλος που μου χαλούσε την διάθεση.
Σκεπτόμουν πως να τον ξεφορτωθώ.
Να είστε λογικός.
Σκεφτήκατε ποτέ να τον σκοτώσετε;
- Όχι, φυσικά. - Τότε δεν το κάνατε εσείς.
Ξέρετε τι συνέβη εκείνη την νύχτα;
Είπε στον Ουάτσον...
...ότι με είδε στην λέσχη να παίρνω τα λεφτά του λαχείου.
Μπορείτε ν'αποδείξετε ότι ήταν ψέμα.
Με λογικά επιχειρήματα.
Η ανάγκη για χρήματα...
...μπορεί να σύρει κάποιον υποσυνείδητα...
...εκεί που μπορεί να τα βρει.
Ναι, αν από καιρό βέβαια σκεπτόταν να κλέψει.
Αλλά αν μου πείτε ότι σχεδιάζατε ληστεία και φόνο...
...δεν θα το πιστέψω, ούτε θα μπορώ να βοηθήσω...
...γιατί η στάση σας είναι αρνητική.
Όταν φύγατε χθες, νόμιζα ότι σήμερα θα ξυπνούσα καλά.
Αλλά όταν έμαθα για τον φόνο, δεν τολμούσα να κοιμηθώ.
Άκουγα έξω την βροχή...
...τα τρένα και τον αχό της κυκλοφορίας.
Άρχισαν να'ρχονται σκόρπια στον νου μου...
...παράξενα, ασυνάρτητα πράγματα.
Μία καστανιά, λεπτές μεταλλικές λωρίδες...
...που κουδούνιζαν, βήματα σε ξερά φύλλα...
Τα ημισφαίρια του εγκεφάλου μου συγκρούονταν.
Και ξαφνικά, θυμήθηκα!
Ήμουν σε ένα πάρκο, έβλεπα πεντακάθαρα.
Το φεγγάρι έλαμπε, οι λωρίδες κροτάλιζαν.
Είδα την λιμνούλα και τις καστανιές...
...τα ξερά φύλλα που έπεφταν...
...και τα 2 παλιά χαρακώματα.
Περπατούσα στο μονοπάτι, δίπλα στην λίμνη...
...πολύ φοβισμένος.
Ο Ρόμπινσον μ'ακολουθούσε σαν γυμνοσάλιαγκας.
Κατέβηκα τα σκαλιά ενός χαρακώματος.
Υπήρχαν αμμόσακοι και λίγες ασφαλτόπλακες.
Έβαλα τα λεφτά κάτω από μία πλάκα...
...και την κάλυψα με άμμο.
Τον άκουγα να κόβει βόλτες στα ξερά φύλλα.
Ανέβηκα τα σκαλιά και κοίταξα έξω.
Τον είδα να μπαίνει στο δάσος...Τον ακολούθησα.
Πότε μάθατε ότι δολοφονήθηκε;
Χθες βράδυ. Κάποιος το είπε στην Τζάνετ.
- Της είπε πως έγινε; - Δεν ρώτησα.
- Λοιπόν, τι συνέβη μετά; - Τον ακολούθησα.
Δεν πίστευα αυτό που έβλεπα. Ήταν φριχτό!
Απόλυτη αυθυποβολή.
Δεν το βλέπετε;
Ονειρευτήκατε ό,τι σας είπε η γυναίκα σας...
...και ο Ουάτσον και ξυπνήσατε, όταν το όνειρο τελείωσε.
Γιατί ήταν όνειρο;
Τέτοια όνειρα επικρατούν σε τέτοιες καταστάσεις.
Ίσως επανήλθε η μνήμη μου.
Παίρνω την πιο πιθανή περίπτωση.
Αν ερωτηθώ ενόρκως...
...είναι έντιμο να πω ότι δεν θυμάμαι τίποτα;
Ασφαλώς...
...εκτός αν είστε σίγουρος, αλλά δεν είστε.
Έχετε υπέρ υμών το προνόμιο της αμφιβολίας.
Αν είναι έντιμο δεν ξέρω, αλλά εγώ αυτό θα έκανα.
- Ερωτήθηκα. - Πότε;
Πριν λίγο, ήρθε ένας Επιθεωρητής.
Με ρώτησε που ήμουν την νύχτα της Δευτέρας.
- Δεν του εξηγήσατε; - Όχι.
- Δεν ανέφερες την αμνησία; - Όχι.
Είχα πει στο Ουάτσον ότι ξενύχτησα με φίλους.
Ήθελαν να μάθουν ονόματα και δ/νσεις.
Δεν μπορούσα να πω κάτι διαφορετικό.
- Δεν είχα χρόνο να σκεφτώ. - Τι είπατε;
Ότι ήμουν στο Ουέμπλι εκείνη την νύχτα...
...με κάποιον Ουέινραϊτ, έναν πολύ φίλο μου.
Αν του ζητούσα να το βεβαιώσει στην αστυνομία...
- ...θα το έκανε σίγουρα. - Συμφώνησε;
Μίλησα με τον θυρωρό.
Ο Ουέινραϊτ είχε φύγει για εκδρομή.
Το Σ/Κ ήταν στις λίμνες.
Τώρα είναι κάπου στην Σκωτία.
Έπρεπε να το είχα προβλέψει.
Αυτό είναι αρκετά σοβαρό.
Συγγνώμη που σας έμπλεξα έτσι.
Έχετε τους ασθενείς σας.
Τι να κάνω; Τι να πω τώρα στον Επιθεωρητή;
Τίποτα, μέχρι να έχετε την κατάλληλη συμβουλή.
Να πάτε σε έναν καλό δικηγόρο.
Δεν έχω. Ξέρετε κάποιον;
Θα σας πάω στον δικό μου, τον κο Πέθερμπριτζ.
Μέγα σφάλμα να παραπλανήσετε την αστυνομία.
Ζητάτε απ'τον φίλο σας να ψευδορκίσει;
Μαζί μου είστε ή εναντίον μου;
Ο κος Πρέστον έδωσε τεράστιο αβαντάζ στην αστυνομία.
Υπάρχει και κάτι άλλο.
Σας είπα για τις εικόνες που είχε απόψε...
-...που ήταν μάλλον όνειρο. - Σχετικά με τα λεφτά;
Αν πάμε στο χαράκωμα...
...θα δούμε, αν τα λεφτά είναι εκεί.
Το μέρος θα φρουρείται. Θα εγείρουμε υποψίες.
- Θα ηρεμήσει τον κο Πρέστον. - Δεν είν'αυτό το ζητούμενο.
Ένα όνειρο δεν είναι απόδειξη αθωότητας.
Οι μάρτυρες και οι αποδείξεις μετράνε.
Συγγνώμη.
Δεν θα βρείτε εκεί τα λεφτά.
Άνθρωπο αναζητούμε. Ήταν εδώ την νύχτα της Δευτέρας.
Ξέρετε ότι η κλήρωση είναι αύριο βράδυ;
Η έρευνά μας δεν θα σταθεί εμπόδιο.
Αν δεν βρούμε τα λεφτά, καήκαμε.
Α, Επιθεωρητά. Κανένα νέο για τα λεφτά;
Επιθεωρητά, θέλω να σας δείξω κάτι.
Βλέπετε; Δεν ανοίχτηκε με κλειδί.
- Το διέρρηξαν. - Ναι, το βλέπω.
Χθες ήμουν βέβαιος ότι το έκανε ο Ρόμπινσον.
Είχε κλειδί;
Όχι, αλλά ο Πρέστον είχε.
Τι προσπαθείτε να μου πείτε;
Ταγματάρχης Ουάτσον.
Η αστυνομία του Ουέμπλι για σας.
Επιθεωρητής Χέμινγουεϊ.
Μάλιστα.
Ναι...Α, καλώς.
Εντάξει, ευχαριστώ.
- Πάω στον κο Πρέστον. - Για τι πράγμα;
Μου υποσχέθηκε κάτι λουλούδια.
Είχες κάτι μαζί σου...
...πριν πάθεις αμνησία και τώρα λείπουν;
Ναι, γάντια και ένα μαντήλι.
Δεν είμαι σίγουρος για το μαντήλι.
Πάντα έχει δύο.
Ένα στην τσέπη εδώ και ένα στο μανίκι.
Το πρώτο το είχα. Πιθανόν να είχα και το άλλο.
- Τι γάντια ήταν; - Καφέ δέρμα, καινούργια.
- Το μαντήλι είχε τ'όνομά σου; - Τα αρχικά μου, Ν. Χ. Π.
- Ίσως τα άφησε στο τρένο. - Ας το ελπίσουμε.
Πρέπει να πάμε στην αστυνομία...
...για να διορθώσεις την δήλωσή σου.
Θ'αφηγηθείς λεπτομερώς τι συνέβη...
...αλλά τίποτα από ό,τι θυμήθηκες ή φαντάστηκες.
- Και μετά; - Δεν ξέρω.
Εξαρτάται από τον βαθμό που θα δεχτούν ότι έπαθε αμνησία.
- Μα, έπαθε. - Πρέπει να το αποδείξουμε.
Πρέπει να προσλάβεις τον καλύτερο δικηγόρο.
- Τι θα κοστίσει; - Η υπόθεση είναι δύσκολη.
Αν δείξεις ότι δεν έχεις άμεση ανάγκη για χρήματα...
...η θέση σου στα μάτια των ενόρκων ενισχύεται πολύ.
Δεν κατάλαβα καλά.
Ένας εξέχων δικηγόρος έχει υψηλή αμοιβή.
Αν προσλάβεις έναν τέτοιον...
...δείχνεις ότι είναι απίθανο να'χεις κλέψει από ανάγκη.
- Τι θα κοστίσει; - Νομίζω ότι £500 αρκούν.
Συγγνώμη που ενοχλώ πάλι. Είναι εδώ ο άντρας σας;
Καλημέρα, Επιθεωρητά.
Ο κος Πρέστον μου ζήτησε να τον εκπροσωπήσω.
Κε Πρέστον, υποθέτω ξέρετε γιατί ήρθα.
Τηλεφωνήσαμε στο σπίτι του κου Ουέινραϊτ.
Ναι, ξέρω. Έφυγε για διακοπές το Σάββατο.
Ναι.
Αφού το ξέρατε, γιατί είπατε ότι ήσασταν μαζί του;
- Δεν το ήξερα. - Δεν το ξέρατε το πρωί;
- Ακριβώς. - Συγγνώμη, Επιθεωρητά...
Ησυχάστε, κε Πέθερμπριτζ.
Σας πειράζει να πάμε στο Τμήμα;
Παίρνουμε καταθέσεις...
...από κάθε σχετιζόμενο με την υπόθεση. Είναι κανόνας.
Το πρωί κατέθεσε ο κος Ουάτσον.
- Πάμε. - Δεν θα πάρει πολύ.
- Θα επιστρέψω; - Φυσικά.
- Μπορώ να'ρθω κι εγώ; - Θέλετε να καταθέσετε;
Όχι, αλλά ο άντρας μου...
...θα ήθελε να είμαι μαζί του.
Όχι, μείνε εδώ, Τζάνετ. Δεν χρειάζεται.
Φορούσατε κουστούμι την Δευτέρα, υποθέτω.
Μπορείτε να το φέρετε; Και τα παπούτσια.
- Άλλη μία τυπικότητα. - Θα σας τα φέρω.
Θα έρθω να σας βοηθήσω.
- Θα πάω κι εγώ. - Όχι.
Κε Πέθερμπριτζ, αν σας πω κάτι...
...υπόσχεστε να μη πείτε τίποτα στον άντρα μου;
Έχει σημασία.
Εδώ και πολύ καιρό, έχει τρομερή ανάγκη χρημάτων.
Το σφάλμα είναι του πατέρα του.
Πριν χρόνια, δανείστηκε χρήματα για την φίρμα του...
...και ήρθε μέρα που δεν μπορούσε να πληρώσει.
Ανέλαβε ο Ντέιβιντ τα χρέη.
Δανείστηκε από φίλους...
...και από μία εταιρία δανεισμού.
Εξόφλησε τους φίλους του, αλλά η εταιρία πρόσθετε...
...συνεχώς έξοδα και τελικά έστειλε ένα γράμμα...
...ότι αν δεν καταβληθεί όλο το ποσό...
...θα ειδοποιηθεί η τράπεζα του Ντέιβιντ.
Λοιπόν, έχω λίγα χρήματα, ένα ετήσιο επίδομα.
Είπα να το πουλήσω, αλλά ο Ντέιβιντ εξεμάνη.
Ήταν η πρώτη φορά που καβγαδίσαμε.
- Το απέκλεισε απερίφραστα. - Κατάλαβα.
Αν η αστυνομία σας ζητήσει κατάθεση...
...αποσιωπήστε το οπωσδήποτε.
Ναι, αλλά ο δικηγόρος...
...πρέπει να πληρωθεί, εν αγνοία του Ντέιβιντ.
Ο ίδιος αδυνατεί.
Αλλιώς θα προτιμήσει να μην έχει υπεράσπιση.
Μάλιστα. Εγώ προσωπικά...
...δεν θα εκμεταλλευτώ τις δυσκολίες σας.
Πολύ καλό ύφασμα, ε;
- Ναι - Προπολεμικό. ε;
Το καθαρίσατε;
Όχι.
Τώρα, τα παπούτσια που φορούσατε.
- Περπατήσατε σε λάσπη, ε; - Λάσπη;
Δεν θυμάμαι.
Εντάξει, ευχαριστώ, κε Πρέστον.
Αδύνατον να'κανε τέτοιο φριχτό πράγμα.
- Δεν είπαν ότι το έκανε. - Το σκέπτονται.
Αν όχι, γιατί ο Επιθεωρητής παίρνει τα ρούχα του;
Δεν είναι εγκληματίας.
Κάτι πρέπει να δείξουν.
Πηγαίνουμε τώρα.
Έχετε αντίρρηση να είμαι παρών στην κατάθεση;
Καθόλου, το θέλουμε.
Δεν θ'αργήσουμε, κα Πρέστον.
Πάρε μέσα αυτό, Αρχιφύλαξ.
Ελάτε, κε Πρέστον.
Καθίστε, κε Πέθερμπριτζ.
Είναι ανεπίσημη συζήτηση, δεν θα καταγραφεί.
Κε Πρέστον, ο θυρωρός του κου Ουέινραϊτ μας είπε...
...ότι τον ζήτησαν κατά τις 9.30' σήμερα το πρωί.
- Ήσασταν εσείς; - Ναι, ήθελα να του πω...
Καλώς, εντάξει.
Είπα μήπως κάνατε λάθος.
Μήπως ήσασταν μαζί άλλη φορά...
...και την Δευτέρα ήσασταν με άλλους φίλους.
Το πρωί σας ρώτησα για την νύχτα της Δευτέρας...
...για να διαψεύσω την ιστορία που είπε ο Ρόμπινσον.
Τώρα, πέστε μου τι κάνατε εκείνη την νύχτα...
...γιατί ίσως τότε σας αιφνιδίασα.
Πολλές φορές, απορροφημένοι στις σκέψεις μας...
...χάνουμε την αίσθηση του χρόνου.
Θέλω μία γενική ιδέα.
Δεν μπορώ να πω τίποτα μέχρι το βράδυ της Τρίτης...
...που γύρισα σπίτι, γιατί...
...έπαθα αμνησία.
Μάλιστα.
- Γεια σου, γιατρέ. Τι ζητάς εδώ; - Θέλω τον Επιθεωρητή.
Τον θέλω κι εγώ. Έχει τα βιβλία και απόψε έχουμε συνέλευση.
Τι θα κάνω;
Ο δύστυχος Πρέστον, ποτέ δεν το πίστευα.
Αλλά όλοι οι εγκληματίες μοιάζουν, ε;
Έχετε καθόλου εκλάμψεις μνήμης;
Εννοώ από το διάστημα αυτό.
Όχι, τίποτα.
Τα είχατε όλα όταν γυρίσατε; Έλειπε κάτι;
Βρήκατε κάτι; Π.χ. εισιτήριο λεωφορείου...
...ή οτιδήποτε.
Έψαξα τις τσέπες μου, αλλά δεν βρήκα τίποτα.
Τώρα, σχετικά με το χρηματοκιβώτιο.
- Πόσα κλειδιά υπάρχουν; - Τρία.
Ένα ο ταγ/ρχης, ένα εγώ και ένα στην τράπεζα.
Το έχετε σε ασφαλές μέρος;
Το έχω μαζί με τα άλλα κλειδιά.
- Αυτό είναι το κλειδί. - Καλώς.
- Ο Ρόμπινσον δεν είχε κλειδί; - Όχι, δεν υπήρχε λόγος.
Είχε δικό του ταμείο.
Έχετε κλειδί της λέσχης, ε;
Ναι, μαζί με τα άλλα.
Πάτε καθόλου εκεί μετά το κλείσιμο;
Περιστασιακά.Έχω ένα μικρό γραφείο εκεί.
Θυμάστε αν πήγατε την νύχτα της Δευτέρας;
Όχι.
- Θα πιάσει η ιδέα της αμνησίας; - Γιατί όχι; Είναι αλήθεια.
Μπορεί να ενεργήσει έτσι με αμνησία;
Πιθανόν.
Πώς λέγεται αυτό; Παράνοια;
Είστε παλιοί φίλοι, έτσι;
Τον ξέρω 10 χρόνια. Έγινε μέλος απ'τους πρώτους.
- Δεν θα τον βοηθήσετε; - Δεν θα'θελα να μπλεχτώ.
Είμαι πρόεδρος και πρέπει να βρω τα λεφτά.
Πέστε μου. Αν πουν ότι είναι αθώος...
...θα μπορεί να κρατήσει τα λεφτά;
Γιατί τον θεωρείτε ένοχο;
Θα σας πω κάτι. Έχει δανειστεί από παντού.
- Από εμένα £50. - Σας τα έδωσε;
Ναι, αλλά δύσκολα ξεχρεώνεσαι...
..άπαξ και άρχισες να δανείζεσαι.
Και κάτι άλλο. Μισούσε τον Ρόμπινσον.
Ήθελε να βρει τρόπο να τον απολύσει.
Επίσης, το χρηματοκιβώτιο είχε διαρρηχθεί.
Γιατί, αφού είχε κλειδί;
Δεν χρειάζεται φιλοσοφία.
Ο Ρόμπινσον δεν είχε κλειδί.
Και ήξερε ότι ο Ρόμπινσον θα'φευγε διακοπές.
Πολλά τυχαία μπορούν να συμβούν σε κάποιον.
Όταν άκουσε ότι μ'επισκέφτηκε ο Ρόμπινσον...
...ταράχτηκε και πλάσαρε την ιστορία...
...ότι ξενύχτησε με φίλους.
Κάποιος με αμνησία μπορεί αυθόρμητα να πει οτιδήποτε.
Όταν είπα για αστυνομία, με ικέτευε να σιωπήσω.
Άρα, κάτι ήξερε.
Αν ο Πρέστον πιάστηκε στα πράσα...
...γιατί δεν φοβήθηκε τον Ρόμπινσον;
Γιατί δεν ήξερε ότι θα ερχόταν να μου το πει.
Όταν του το είπα, κόντεψε να λιποθυμήσει.
Ελάτε στην θέση του για λίγο.
Σχεδιάζετε να φορτώσετε μια ληστεία σε άλλον...
...αλλά εκείνος σας πιάνει επ'αυτοφώρω.
Του λέτε ότι δήθεν θα τα φυλάξετε σπίτι σας...
...αλλά δεν ξέρετε αν σας πίστεψε. Επίσης, είχατε..
...διαρρήξει το χρηματοκιβώτιο.
- Εντάξει μέχρι εδώ; - Ναι, εντάξει.
Αδιέξοδο. Ξέρετε όμως ότι πάει σπίτι να ετοιμαστεί.
Ξέρετε ότι περνάει μέσα από το πάρκο...
Πώς έγινε ο φόνος;
Τον χτύπησε από πίσω στο κεφάλι.
Ναι, άσχημα τα πράγματα για τον Πρέστον.
Αλλά, αν το σκεφτείς καλύτερα και με λίγη φαντασία...
...ίσως τα πράγματα είναι χειρότερα για άλλους.
- Ακόμη και για εσάς. - Για μένα; Παράλογο.
Γιατί όχι; Ας υποθέσουμε ότι θέλατε λεφτά.
Ξέρατε που υπάρχουν.
Τι απόδειξη έχετε ότι το θύμα ήρθε σπίτι σας;
- Υπήρχε μάρτυρας; - Η γυναίκα μου.
- Στο δωμάτιο; - Όχι, αλλά θα άκουσε το κουδούνι.
Ίσως το χτυπήσατε εσείς. Έχουμε μόνο τον λόγο σας...
...ότι το θύμα ήρθε σπίτι σας και κατηγόρησε τον Πρέστον.
Ας υποθέσουμε ότι εσείς διαρρήξατε το χρηματοκιβώτιο.
Θέλατε να φανεί ως ληστεία.
Αλλά ο Ρόμπινσον σας πιάνει στα πράσα. Καλά ως εδώ;
Είχα πάει σινεμά.
Γύρισα λίγο πριν έρθει ο Ρόμπινσον.
- Ήσασταν μαζί με κάποιον; - Όχι. Πάντα πάω μόνος.
Βλέπετε; Ούτε για αυτό υπάρχει απόδειξη.
Σκοτώσατε τον Ρόμπινσον. Και μετά σκεφτήκατε τον Πρέστον.
Ξέρατε ότι αντιπαθούσε το θύμα και ότι είχε δανειστεί χρήματα.
Πήγατε στον Πρέστον για να δείτε πως είναι τα πράγματα...
...και μάθατε για την αμνησία του.
Τέλεια! Καθαρίσατε!
Τώρα αναλαμβάνει η φαντασία του Πρέστον.
- Και η δική σας. - Αλλά κάνετε ένα λάθος.
Στον ζήλο σας να τα ρίξετε στον Πρέστον...
...μιλάτε πολύ και βάζετε σε υποψίες την αστυνομία.
Ερευνούν τις κινήσεις σας και βλέπουν ότι δεν έχετε άλλοθι.
Σας είπα, ήμουν σινεμά.
Αν το πείτε αυτό, θα γελάνε.
Όσοι δεν έχουν άλλοθι, αυτό λένε.
Το έκανε ένας τις προάλλες. Τον κρεμάνε την Παρασκευή.
Δεν έχετε καμία σχέση. Σας δείχνω πόσο εύκολο είναι...
...ένας αθώος να επισύρει υποψίες...
...προσπαθώντας να ενοχοποιήσει κάποιον.
- Δεν είχα τέτοιο σκοπό. - Το ξέρω. Γενικά μιλούσα.
Γεια σου, φίλε μου. Αν θέλεις κάτι, πες το μου.
Ευχαριστώ.
Περάστε, παρακαλώ.
Όχι εσείς, ο γιατρός.
Σας πειράζει να περιμένετε λίγο;
Η κα Πρέστον σας κάλεσε να δείτε τον άντρα της;
Ναι, κατά τις 7:30'.
Αυτή η απώλεια μνήμης...
Τι την προκαλεί;
Συνήθως οφείλεται σε πνευματική πίεση.
Αν η πίεση δεν εκτονωθεί, αυξάνεται μέχρι του σημείου...
...ο εγκέφαλος να μη μπορεί να την αντέξει...
...με αποτέλεσμα να σταματάει να λειτουργεί.
Είστε σε θέση να πείτε αν είναι αληθινή;
Ναι, αν δεις τον ασθενή, ενώ την έχει.
Αν τον δεις μετά, βασίζεσαι στον λόγο του.
Είναι και θέμα εμπειρίας.
Μίλησα με τον Πρέστον χθες και σήμερα το πρωί...
...και είμαι σίγουρος ότι ό,τι είπε είναι αλήθεια.
Σας είπε ότι ξενύχτησε με φίλους στο Ουέμπλι;
Όταν κάποιος σου λέει τέτοιο χοντρό ψέμα...
...αμφιβάλλεις και για ό,τι άλλο είπε, έτσι;
Είπατε ότι τον ξαναείδατε σήμερα.
Ναι, ήρθε στο ιατρείο.
Μιλήσατε και τον συμβουλεύσατε να δει δικηγόρο.
Σας είπε ένα ψέμα...
...οπότε το θεώρησα σκόπιμο.
Μόνο αυτό σας είπε;
Εντάξει, γιατρέ, καταλαβαίνω.
Δεν μου ομολόγησε κάτι, σας διαβεβαιώ.
Ξέρατε ότι ασφυκτιούσε λόγω χρεών;
Ναι, μου το είπε ένας φίλος του.
Και ότι αντιπαθούσε έντονα το θύμα;
Αφού είναι τόσο ειλικρινής...
...γιατί προσπάθησε να μου κρύψει κάτι;
Κοιτάξτε, η δουλειά σας είναι με εγκληματίες.
Αν πρόκειται για έναν έντιμο...
Τι εννοείτε "έντιμο";
Αντιμετωπίζουμε πολλούς "Πρέστον".
Τίμιους, αξιοπρεπείς ήσυχους,...
...που καλλιεργούν λουλούδια...
...απόλυτα σωστούς, εκτός από κάποιο πραγματάκι.
Δεν έχει λογική, ε;
Έτοιμο το τσάι.
Σου έφερα και λίγο ψωμί.
Τακτοποίησα κάποια πράγματα.
Για τους λογαριασμούς γκαζιού, πλυντηρίου κ.τ.λ...
...ετοίμασα τσεκ.
Δεν ήταν ανάγκη.
Ναι, ξέρω, αλλά δεν θέλω...
...να πονοκεφαλιάσεις, αν μείνεις μόνη.
Δεν θα μείνω. Αν ήταν να κάνουν κάτι...
...θα το είχαν ήδη κάνει.
Ο Επιθεωρητής ήταν πολύ ευγενικός στο τηλέφωνο.
Είπε ν'αναπαυτείς και να μην ανησυχείς.
Δεν θα μιλούσε έτσι, αν είχε άλλο σκοπό.
Ναι, αλλά έβαλε κάποιον να παρακολουθεί το σπίτι.
Η φαντασία σου. Συχνά έχει αστυφύλακα έξω.
Αυτός είναι εκεί όλη μέρα.
Βασανίζεσαι άδικα, Ντέιβιντ.
Ξέρεις, δεν θα ήθελα να ζεις μόνη σου.
Αν ήθελε να'ρθει η αδελφή σου ή να πας εσύ...
Έχει την σύνταξή της και εσύ το επίδομά σου.
- Μ'ακούς, Τζάνετ; - Ναι.
Μαζί οι δυο σας, θα τα καταφέρετε.
Μπορείτε να ξανανοίξετε τον παιδικό σταθμό σας.
- Τι λες, Τζάνετ; - Θα κάνω ό,τι πεις.
Μίλησα με τον δικηγόρο σχετικά με τον δανειστή μας.
Δεν μπορεί να εγείρει καμία απαίτηση εις βάρος μας.
Τον πλήρωσα με το παραπάνω. Θα το κανονίσει ο δικηγόρος.
Αν σου γράψει, μην απαντήσεις.
Δώσε την επιστολή στον δικηγόρο.
Μη διανοηθείς...
...να του στείλεις δικά σου χρήματα.
- Μου το υπόσχεσαι; - Ναι.
Έγραψα στην τράπεζα. Να το στείλεις, αν με πάρουν.
Εξηγώ τα πάντα. Πιστεύω κάτι θα κάνουν για εσένα.
Μη μιλάς έτσι. Δεν το αντέχω.
Πρέπει να έχουν ρυθμιστεί όλα σε περίπτωση που φύγω.
Είναι ευκαιρία τώρα.
Μετά δεν θα μπορούμε να βρεθούμε μόνοι.
Μα...ακόμα και αν σε πάρουν, δεν μπορούν...
...να σου φερθούν σαν εγκληματία. Έτσι είπε ο γιατρός.
Θα είναι απάνθρωπο, δεν έκανες κάτι συνειδητά.
Ας είμαστε ρεαλιστές. Ακόμα και αν το πιστέψουν αυτό...
...δεν θα μ'αφήσουν ελεύθερο.
Έχουν ένα μέρος για τέτοιους ανθρώπους.
Ίσως και να μη πιστέψουν ότι έχασα την μνήμη μου.
Μα, είναι αλήθεια.
- Αλήθεια δεν είναι; - Σου ορκίζομαι, Τζάνετ.
Μη τους πεις αυτά που νόμισες ότι θυμήθηκες.
Αν ερωτηθώ στην δίκη, πρέπει.
- Ο δικηγόρος είπε όχι. - Όχι στην αστυνομία.
Αλλά ο εισαγγελέας έχει τρόπο....
...να σου αποσπά την αλήθεια.
Θα κρατήσω τον αυτοσέβασμό μου...
...και αυτό μου αρκεί, αν ξέρω ότι θα είσαι ευτυχισμένη.
- Πώς να είμαι; - Πιστεύοντας...
...ότι δεν το έκανα σκοπίμως.
Αυτό θα σήμαινε πολλά για μένα.
Λοιπόν, ξεκίνα πάλι τον σταθμό.
Θα βοηθηθείς πολύ.
Πάντως, ό,τι και να γίνει, έχεις το επίδομά σου.
Τίποτα δεν θα συμβεί. Η φαντασία σου είναι.
Αγχώνομαι με το ψωμί.
Πάντα το φρυγανίζεις ωραία.
Δεν ξεκουράστηκες από την ώρα που ήρθες.
Προσπάθησε να κοιμηθείς.
Ναι...αυτό θα κάνω.
Και μετά το δείπνο, θα πάμε σινεμά, ε;
- Η μέρα μας δεν είναι; - Ναι, Τετάρτη σήμερα.
Δεν σου είπαν να μείνεις μέσα.
Θα πούμε καληνύχτα στον αστυφύλακα.
Και εκείνος θα πει σ'εμάς.
- Απόδειξη ότι είσαι ανόητος. - Είσαι τόσο καλή μαζί μου.
Εσύ είσαι πάντα καλός μαζί μου.
- Θα πας για ύπνο, έτσι; - Ναι, μην ανησυχείς.
Θέλω να δεις τους λογαριασμούς μου.
Αν δεν καταλαβαίνεις κάτι, ρώτησέ με.
Είναι πολύ εύκολο.
Έσοδα και έξοδα.
Τα έσοδα θα γίνουν περίπου £100, όταν έρθει ο μισθός μου.
- Και δεν χρωστάς τίποτα. - Τίποτα.
Ωραία, θα πάμε διακοπές έξω το καλοκαίρι.
Τράβα τις κουρτίνες.
Ναι, σε λίγο.
Θα σε φωνάξω, όταν είναι έτοιμο το δείπνο.
Εντάξει.
Καλησπέρα. Εδώ μένει ο κος Πρέστον;
- Είστε η κα Πρέστον; - Ναι.
- Μπορώ να του μιλήσω; - Αναπαύεται τώρα.
Πρόκειται για τον φόνο.
Περάστε.
Είμαι παλιά φίλη του...
- ...και ίσως τον βοηθήσω. - Γνωρίζω τους φίλους του.
Δεν νομίζω να σας έχει μιλήσει για μένα ο Ντέιβ.
- Ο Ντέιβ; - Ο κος Πρέστον.
Ντέιβ τον έλεγα πάντα. Συγγνώμη.
Έχει σοβαρά προβλήματα με τον φόνο;
Νομίζω ότι μπορώ να τον βοηθήσω.
Καθίστε.
- Ωραίο σπίτι. - Ναι.
- Δεν μου είπατε το όνομά σας. - Πέγκυ Ντόμπσον.
Εργάζομαι με τ'αδέλφια μου στο "Φέδερς".
- Στο "Φέδερς"; - Είναι μία παμπ, δική μας.
- Τι έχετε να μας πείτε; - Μόλις σήμερα το έμαθα.
Δεν ανακοινώθηκε το όνομά του. Πως το μάθατε;
Ένας νεαρός από εδώ γύρω...
...μας είπε ότι είδε αστυνομία στο σπίτι σας.
Ξέραμε για τον φόνο, αλλά δεν φανταστήκαμε...
...ότι πρόκειται για τον δικό μας Πρέστον.
- Τον δικό σας; - Ναι, είναι αστείο.
Μάθαμε ποιος είναι μόνο όταν ο νεαρός...
...μας είπε ότι ο πελάτης μας ο κος Πρέστον...
...έχει εμπλακεί στον φόνο.Ήρθα αμέσως.
- Θα είναι σε δύσκολη θέση. - Ναι, είναι.
- Περί τίνος πρόκειται; - Για την νύχτα της Δευτέρας.
Ο κος Πρέστον έρχεται στην παμπ από τον πόλεμο.
Περνάει κάθε βράδυ καθ'οδόν προς το σπίτι.
Μη πάει το μυαλό σας αλλού.
- Δεν αρπάζω συζύγους. - Δεν είπα κάτι τέτοιο.
Όχι, αλλά το δείχνετε. Δεν θέλετε ν'ακούσετε.
- Γιατί δεν τον φωνάζετε; - Κοιμάται.
Αν έχετε κάτι, πέστε το σ'εμένα.
Η παμπ είναι ευυπόληπτη.
Όλοι το ξέρουν.
Μόνο ένα τσέρι έπαιρνε.
Ενίοτε καθόμασταν στο ιδιωματικό μας δωμάτιο.
Ναι, όταν ερχόταν πριν ανοίξουμε.
Και στην σάλα παίζαμε βελάκια.
Αλλά πάντα έφευγε στις 6, για να πάρει το τρένο.
Το έκανε αυτό πολύ καιρό;
Κανονικά, κάθε βράδυ. Επί 5 χρόνια.
Φαινόταν πολύ κουρασμένος εκείνο το βράδυ.
Του έδωσα ένα σάντουιτς.
Μετά, πήγαμε στην σάλα για βελάκια.
Διασκεδάζαμε. Και τότε, συνέβη κάτι πολύ παράξενο.
Έξω ήταν ένα φορτηγάκι. Εκείνη την στιγμή ξεκινούσε...
...όταν ξαφνικά ακούστηκε ένας τρομερός κρότος.
Ξαφνιαστήκαμε. Και ο κος Πρέστον επίσης.
Στράφηκε προς τον κρότο και το ύφος του άλλαξε.
Δηλαδή, πώς άλλαξε;
Κοίταξε γύρω σαν χαμένος...
...του έπεσε το βελάκι και φώναξε:
Όλοι στο χαράκωμα!
- Ποιο χαράκωμα; - Δεν ξέρω...
...αλλά, καταλάβαμε τι είχε συμβεί.
...γιατί ξέραμε ότι στον πόλεμο ήταν στην αεράμυνα.
Τον καθησυχάσαμε...
...αλλά κάτι ψέλλιζε, σαν να μην ήξερε τι να κάνει.
Γιατί δεν μου τηλεφωνήσατε;
Πως; Δεν ξέραμε που μένει.
Ο κατάλογος έχει πολλούς Πρέστον.
Πλησίαζε η ώρα να ανοίξουμε την παμπ.
Τον βάλαμε σε ένα ράντσο, ελπίζοντας να συνέλθει.
Κοιμήθηκε, αλλά μετά δεν μπορούσαμε να τον ξυπνήσουμε.
Όταν κλείσαμε στις 10...
...αναρωτιόμασταν τι να κάνουμε.
Μπορούσατε να καλέσετε γιατρό.
Ή την αστυνομία. Αλλά δεν είχε τίποτα επάνω του.
Ούτε καν ταυτότητα.
Αποφασίσαμε να τον αφήσουμε μέχρι να ξυπνήσει.
Τον παρακολουθούσαμε την νύχτα. Κοιμόταν βαθιά...
...αλλά ξύπνησε εύκολα το πρωί.
Αλλά...δεν ήξερε που έμενε ή που δούλευε.
Δεν φαινόταν να νοιάζεται, όταν τον ρωτήσαμε.
Πλύθηκε, ξυρίστηκε με το ξυράφι του Τζο...
...αλλά σκεπτόταν τον πόλεμο.
Έλεγε ότι ήταν ήσυχη μέρα, χωρίς σειρήνες ή...
Ακούστε, έρχονται!
Καλυφθείτε!
Ο νους του ήταν στις βόμβες.
Του είπαμε να μείνει στο δωμάτιό του.
Σκοπεύαμε να τον πάμε στην αστυνομία αργότερα.
Γιατί δεν ειδοποιήσατε την τράπεζα;
Πώς; Ξέραμε ότι δουλεύει σε τράπεζα, αλλά σε ποια;
Δεν συζητούσε τέτοια πράγματα.
Ο γιατρός έκανε σωστή διάγνωση. Τι έκανε όλη μέρα;
Καθόταν στο δωμάτιο.
Στις 5, ο Τζο είπε να τον πάμε στην αστυνομία.
Και τότε έγινε το πιο παράξενο από όλα.
Πήγαμε στην σάλα και πίναμε όλοι τσέρι.
Και τότε άρχισε ν'αλλάζει.
Φαινόταν χαμένος και ανήσυχος,
Και μετά, στάθηκε όρθιος και είπε:
Λοιπόν, δεν θα τελειώσουμε το παιχνίδι;
Άντε, τι περιμένουμε;
Ο Τζο είπε να μη του πούμε τίποτα, γιατί θ'αναστατωθεί.
Ήταν απίστευτο.
Μιλούσε και αστειευόταν όπως πάντα.
Ώρα να πηγαίνω.
Καληνύχτα.
Δεν μας άρεσε που έφυγε μόνος...
...αλλά φερόταν τόσο φυσικά...
...που νομίσαμε ότι εμείς ήμασταν οι αλλόκοτοι.
Γεια σου, Ντέιβ.
- Τι ζητάς εδώ; - Έμαθα ότι έχεις μπλέξει.
Έπρεπε...να σου το είχα πει, Τζάνετ.
Δεν πειράζει. Άκου τώρα την Μις Ντόμπσον.
Έπρεπε να σε βρω για να σε βοηθήσω.
- Με ποιο τρόπο; - Λέει ότι πέρασες...
...την νύχτα της Δευτέρας στην παμπ.
Ναι, Ντέιβ. Όταν τους το πω αυτό, θα σ'αφήσουν ήσυχο.
Έφυγα στις 6. Άκουσα το ρολόι του Σεντ Πωλ.
Ναι, όχι όμως την Δευτέρα, την Τρίτη.
Την νύχτα του φόνου ήσουν στην παμπ.
Ήρθα στις 5 και κάτι.
Έφυγα απ'το γραφείο στις 5 ακριβώς...
...και από εσάς στις 6. Η αστυνομία το ξέρει.
Πώς μπορούν να ξέρουν;
Εγώ τους είπα όλα όσα συνέβησαν.
Τζάνετ, κατέβηκα να σου πω...
...ότι ξαφνικά θυμήθηκα τα άτομα στο κουπέ του τρένου.
Ήταν κάποιος με ένα λουλούδι εδώ και 2 κορίτσια.
Ντέιβ, δεν έχει σημασία. Ήμουν στην αστυνομία.
- Ξέρουν ότι ήρθες εδώ; - Όχι ακόμη.
Ξέρεις τι μπορεί να συμβεί; Αντιλαμβάνεσαι τις συνέπειες;
Ντέιβ, δεν προσπαθείς να καταλάβεις τι σου συνέβη.
Προσπαθώ να καταλάβω...
...γιατί μου συνέβη τέτοιο φοβερό πράγμα.
Εννοώ, να γίνω αιτία εσύ η φίλη μου, να ορκίζεσαι...
...ότι ήμουν στην παμπ εκείνη την νύχτα. Θα συλληφθείς...
...για ψευδορκία. Μπορείς να πας φυλακή γι'αυτό.
Άντε σπίτι, Πέγκυ. Καταπιάνεσαι με επικίνδυνα πράγματα.
Υποσχέσου ότι θα πας σπίτι.
Πέγκυ, φύγε αμέσως. Οδήγησέ την απο'κει.
Είναι αστυνομικός. Αν σε ρωτήσει...
...πες ότι δεν ξέρεις τίποτα, κατάλαβες;
Μείνε εδώ.
Καλησπέρα, κα Πρέστον. Είναι εδώ ο άντρας σας;
Πρώτα θέλω ν'ακούσετε την κυρία απο'δω.
Η Μις Ντόμπσον, υποθέτω.
Μίλησα με τ'αδέλφια σας απόψε στην παμπ.
Α, αλήθεια;
Κα Πρέστον, ποτέ δεν θεωρήσαμε τον άντρα σας ένοχο.
- Αλλά έπρεπε να ελέγξουμε. - Επιθεωρητά...
...πρέπει να σας πω ότι μετά τα χθεσινά...
...ο άντρας μου νομίζει ότι είναι ένοχος...
...και ότι θα κλειστεί φυλακή ισοβίως.
Αντιλαμβάνεστε την κατάστασή του;
Ναι, κα Πρέστον. Μακάρι να είχε αποφευχθεί.
Ζούσε ήσυχα.
Έκανε την δουλειά του, απολάμβανε τα βράδια του...
...και την παρέα των φίλων του. Αυτή η ιστορία τον τρέλανε.
Δεν πίστευε ούτε την Μις Ντόμπσον.
Πρέπει να τον κάνετε να το πιστέψει.
Γι'αυτό ήρθα, κα Πρέστον.
Ο άντρα σας δεν έχει καμία σχέση.
Όλα καλά.
Ώστε όλα καλά, ε;
Χαμογελάτε, σαν να μη συμβαίνει τίποτα.
Σαν να βρέθηκε ένα χαμένο σκυλί.
Δεν καταλαβαίνετε ότι τον αρρωστήσατε;
Γιατί δεν του τηλεφωνήσατε απ'την παμπ;
Τον αφήσατε να ψήνεται. Αλλά ποιος νοιάζεται;
Είστε καλοί μόνο για να ελέγχετε...
...αν κλείνουμε ακριβώς στις 10.
Φεύγω τώρα, κα Πρέστον.
Ελπίζω να είναι καλά. Καληνύχτα.
Ευχαριστώ, ευχαριστώ.
- Θέλετε κάτι άλλο; - Όχι.
Ξέρετε που είμαι. Πέγκυ Ντόμπσον, παμπ "Φέδερς".
Συγγνώμη, αλλά ήταν πολύ ευγενικό που ήρθε.
Είναι στο υπνοδωμάτιο.
Ερχόμουν κάτω.
Ανέβηκα να σας πω να μην ανησυχείτε πλέον.
Είναι αλήθεια.
Λοιπόν, δεν θα το χρειαστείτε αυτό.
Καθίστε.
Θα σας τα εξιστορήσω όλα.
Κατ'αρχήν, να σας πω, ότι πιάσαμε τον ένοχο.
Εσείς βοηθήσατε, όταν μας είπατε για τον τύπο...
...που δουλεύει την νύχτα σε νοσοκομείο και τα Σ/Κ στην λέσχη.
Μας μπέρδευε η σύμπτωση να φορτωθεί η ληστεία...
...σε κάποιον που εκείνη την νύχτα δεν ήταν σπίτι του.
Φαίνεται πως αυτός και ο Ρόμπινσον...
...σκεπτόταν να κλέψουν τα λεφτά. Δεν ξέρω πότε θα το έκαναν...
...αλλά όταν άκουσαν ότι αγνοείστε... Δώρο εξ ουρανού.
Διέρρηξαν το χρηματοκιβώτιο και ο Ρόμπινσον πήγε στον ταγ/ρχη.
Μετά, η συνηθισμένη ιστορία.
Ο ένας άρπαξε μία στο κεφάλι και ο άλλος άρπαξε την λεία.
Δεν είναι υπέροχο, κα Πρέστον; Πήραμε πίσω τα λεφτά.
Ήξερα ότι ο άντρας σας είναι αθώος. Να μηνύσει τον Επιθεωρητή.
Πέστε του να είναι στην λέσχη αύριο. Έχουμε την κλήρωση. Καληνύχτα.
Ξέρω ότι σας κόστισε πολύ αυτό, αλλά...
...μπορούσε να συμβεί στον καθένα.
Τα γάντια και ένα μαντήλι που αφήσατε στην παμπ.
Ο δικηγόρος σας θα ανησυχούσε γι'αυτά, υποθέτω.
- Λοιπόν, καληνύχτα, κε Πρέστον - Καληνύχτα.
Επιθεωρητά, τα λουλούδια σας.
Ω, ευχαριστώ πολύ, κα Πρέστον.
Η γυναίκα μου θα ενθουσιαστεί.